આ અંગે મુસ્લિમ પર્સનલ લો બોર્ડના વકીલ કપિલ સિબ્બલે કહ્યું હતું કે જો બોર્ડ એવી સલાહ આપે તો પણ નીચલા સ્તરે કાજી તેનો અમલ કરે કે નહીં તેની ગેરંટી કોણ લેશે. કોર્ટમાં સરકારનો પક્ષ રજૂ કરનાર એટર્ની જર્નલ મુકુલ રોહતગીએ કહ્યું હતું કે આ મુદ્દાને બહુમતી વિરુદ્ધ લઘુમતીનો મુદ્દો બનાવવાની કોશિશ અયોગ્ય છે. લઘુમતી સમુદાયમાં પણ મહિલાઓ લઘુમતીમાં છે. તેઓ પીડિત છે અને આ તેમના અધિકારની વાત છે.